als_Latn dik_Latn sna_Latn
Hackerat homofobë morën kontrollin e një faqeje ruse të njohjeve homoseksuale, duke fshirë 70 mijë llogari përdoruesish dhe duke dërguar mesazhe kërcënuese tek mijëra të tjerë.
Themeluesi i “Hunters”, një faqe që ngjason me amerikanen “Grindr”, bëri të ditur se vetëm disa ditë përpara fillimit të Lojërave Olimpike Dimërore në Sochi, një numër piratësh kibernetikë sulmuan dhe bllokuan shërbimet e njohjes që ofron faqja.
Midis të tjerave, përdoruesve iu nis edhe një mesazh, në të cilin lexohej: “Kujdes. Ju do të arrestoheni dhe burgoseni për propagandë homoseksuale në Sochi, në bazë të ligjit federal rus, ligji 135, neni 6”. Lojërat e Sochit janë kritikuar gjerësisht dhe bojkotuar nga disa liderë shtetesh, pasi Rusia aprovoi disa ligje që kufizojnë të drejtat e personave gay gjatë vitit të shkuar.
Midis ligjeve më kontradiktore të aprovuara në Rusi, me propozim të vetë presidentit Putin, ishte edhe ai i ndalimit të “propagandës së marrëdhënieve jo-tradicionale”. Në bazë të këtij ligji, kushdo që flet në publik në mbështetje të homoseksualizmit rrezikon të dënohet me burgim ose gjobë.
Burimi: Top Channel
(Herë të lexuara: 170)
als_Latn als_Latn als_Latn als_Latn eng_Latn als_Latn